CELEX: 62012TN0200
Language: mt
Date: 2012-05-09 00:00:00
Title: Kawża T-200/12: Rikors ippreżentat fid- 9 ta’ Mejju 2012 — Shannon Free Airport Development vs Il-Kummissjoni

25.8.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 258/22
            
         Rikors ippreżentat fid-9 ta’ Mejju 2012 — Shannon Free Airport Development vs Il-Kummissjoni
   (Kawża T-200/12)
   2012/C 258/41
   Lingwa tal-kawża: l-Ingliż
   
      Partijiet
   
   
      Rikorrenti: Shannon Free Airport Development Co. Ltd (Shannon, l-Irlanda) (rappreżentant: S. Pappas, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-deċiżjoni tas-Sezzjoni tal-Kuntratti u tal-Finanzi tad-Delegazzjoni tal-Unjoni Ewropea għall-Ukraina, tat-28 ta’ Frar 2012, ikkontestata f’dan ir-rikors, mogħtija fil-kuntest tal-offerta EuropeAid/131567/C/SER/UA “Proġett ta’ diversifikazzjoni u s-sostenn tat-turiżmu fil-Krimea”; kif ukoll deċiżjonijiet sussegwenti tal-istess awtorità u tad-direttur tad-DĠ Żvilupp tal-Kummissjoni Ewropea;
            
         
               —
            
            
               tikkundanna lill-konvenuta għall-ispejjeż
            
         
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
               (1)
            
            
               L-ewwel motiv ibbażat fuq ksur tar-rekwiżit proċedurali sostanzjali ta’ motivazzjoni, billi:
               
                           —
                        
                        
                           il-ġurisprudenza u l-leġiżlazzjoni jimponu fuq il-konvenuta d-dmir li telabora b’mod ċar il-vantaġġi tal-offerta magħżula, minflok ma sempliċement tikkontesta l-evidenza mressqa mir-rikorrenti; amministrazzjoni tajba għandha teżamina l-veradiċità tagħha u tindirizza l-allegazzjonijiet b’mod korrett, l-iktar meta diversi fatturi aggravanti jintensifikaw dan ir-rekwiżit.
                        
                     
         
               (2)
            
            
               It-tieni motiv ibbażat fuq ksur tar-rekwiżit proċedurali sostanzjali li tosserva l-proċedura applikabbli, billi:
               
                           —
                        
                        
                           il-proċedura ta’ evalwazzjoni li l-Kumitat ta’ Evalwazzjoni kellu jsegwi kienet ivvizzjata b’irregolaritajiet, li l-konvenuta kienet konxja dwarhom u li ma ħadithomx inkonsiderazzjoni qabel ma ppubblikat ir-riżultati. Għalhekk, id-deċiżjonijiet sussegwenti huma illegali, inkwantu dawn huma bbażati fuq ir-riżultat ta’ dawn l-irregolaritajiet.
                        
                     
         
               (3)
            
            
               It-tielet motiv ibbażat fuq ksur tat-trattament ugwali u abbuż tal-poter, billi:
               
                           —
                        
                        
                           il-proċedura illegali kienet applikata biss fil-każ tal-konsorzju li r-rikorrenti kienet tifforma parti minnu, bi ksur tal-prinċipju ta’ nondiskriminazzjoni. Jidher ukoll li l-uniku skop tal-proċedura illegali kien li l-konsorzju tar-rikorrenti jiġi eliminat mill-ewwel post tal-lista ta’ evalwazzjoni.